ДОПЪЛВАМ вътрешните правила за организацията и предмета на дейност на бюро „Съдимост“ при Районен съд – Ардино, а именно:

 В края на всяка календарна година, в срок до 31.12. на съответната година служителите, които оперират със системата на бюро „съдимост“ при Районен съд- Ардино да извършват проверка във връзка с наличието на обстоятелствата по чл.24 и чл.31 от Наредбата № 8/26.02.2008г. за функциите и организацията на дейността на бюрата за съдимост на съдилищата.

 За бюлетините, за които са на лице обстоятелствата по чл.24, ал.1 от наредба № 8/26.02.2008г. за функциите и организацията на дейността на бюрата за съдимост на съдилищата, преди отделянето им в специална картотека, с цел тяхното подлежащо унищожаване да бъдат сканирани и качени на електронен носител предвид невъзможността да бъдат микрофилмирани. Електронния носител да се съхранява в специален регистър от служителите към бюро „Съдимост“ при Районен съд – Ардино.

 За бюлетините, за които са на лице предпоставките на чл.24 и чл.31 от

Наредба № 8/26.02.2008г. за функциите и организацията на дейността на бюрата за съдимост на съдилищата, към края на съответната година, да се съставят констативен протокол от определена със Заповед комисия и след одобрение от Административния ръководител на този констативен протокол, същите да бъдат унищожени по реда на Закона за националния архивен фонд.

 Заповедта да се сведе до знанието на съдебните служители на Районен съд – Ардино.

 Допълнението на вътрешните правила за работа на бюро „Съдимост“ при Районен съд – Ардино да бъде публикувана на интернет страницата на съда.